Avellaneda Racing Club
Racing Club de Avellaneda — Buenos-Ayeres shahrida joylashgan Argentina professional futbol klubi. 1903-yilda tashkil etilgan Racing Argentinaning eng kuchli jamoalaridan biri hisoblanadi. Racing hozirda Argentinaning Primera División da ishtirok etib keladi. Racing Primera División 18 marotaba gʻalaba qozongan, 1913—1919-yillar oʻrtasida yetti marta ketma-ket chempionat g'olibiga aylanadi. Racing nafaqat Argentina futbol tarixida ketma-ket titullar rekordiga ega, balki bu kabi yutuqqa erishgan Janubiy Amerikadagi yagona jamoa hisoblanadi, shuningdek, dunyo kuboklarini yutgan mamlakatlarning yetti marta chempioni boʻlgan toʻrtta klubdan biri. Klubda, shuningdek, beshta Ibarguren kubogi, toʻrtta Copa de Honor Municipalidad de Buenos Aires va bitta Copa Beccar Varela sovrinlari mavjud. Ushbu yutuqlarga koʻra, jamoa klub va uning tarafdorlarini hali ham tan oluvchi „La Academia“ („Akadeya“) nomidan nomlangan. Xalqaro maydonda klub 6 ta titulni qoʻlga kiritgan, ulardan 3 tasi CONMEBOL va boshqa xalqaro tashkilotlar tomonidan tashkil etilgan musobaqadagi sovrinlardir. Bir marotaba „Copa Libertadores“, bir marotaba Intercontinental Cup va Supercopa Libertadores sovrinlarida chempionlikga erishgan. Jamoaning uy libosidagi ranglari Argentina milliy futbol terma jamoasinikiga oʻxshash, moviy va oq ranglari mavjud. Shortik va paypoqlar qora, koʻk yoki oq rangga burkanadi. Futboldan tashqari, Racingda nomi bilan qatnashuvchi boshqa sport turlari mavjud. Badiy gimnastika, basketbol, plyaj futboli, boks, shaxmat, maydon xoki, futzal, qoʻlbola, jang sanʼati, tennis va voleybol kabi sport jamoalari mavjud.